to se finti la .eisops. je cu se fanva la jelca toi

ni’o la .androklis. ku noi bapse’u ku’o pu ca su’o da rivli’a tu’a lo se selfu je cu bajli’a fa’a lo rictu’a .i .abu ca lo nu muvzva ta cu klama pa cinfo ku noi ke’a pinvre je cmoni je pante krixa .i .abu co’a carna mu’i lo nu cliva .i ku’i ba bo .abu ca lo nu ba’o facki lo du’u lo cinfo na jersi .abu cu xruti carna je cu jbikla cy

ni’o ca lo nu .abu jbibi’o ku lo cinfo cu tengau pa jamfu be cy ku noi plana je blucri .i la .androklis. cu facki lo du’u pa barda kinjipu pu tunta lo jamfu je cu jai rinka ro lo nu cortu .i .abu tolse’a lo kinjipu je cu mikce lo jamfu be lo cinfo .i ba zi bo cy ka’e ckali’a je cu cinba la .androklis. lo xance tai lo gerku .i ba bo lo cinfo cu klagau la .androklis. lo kevzda pe cy .i ca ro djedi cy pu klagau lo rectu .abu mu’i lo nu .abu ka’e citka je jmive

ni’o ku’i ba zi ku .abu jo’u lo cinfo cu se kavbu .i le bapse’u cu te catrymi’e fo lo nu friti fi lo cinfo ba lo nu cy gau claxu lo cidja ze’a lo djedi be li so’o .i lo balnoltru je ro lo nolse’u cu klama mu’i lo nu zgana lo fasnu .i la .androklis. cu se klagi’a fi lo nenri be lo amfite’atro .i ba zi bo lo cinfo cu se tolri’ugau lo kumju’e je cu bajra fa’a lo se gunta be cy

ni’o ku’i cy ca lo nu cy co’a jibni la .androklis. cu dubju’o lo pendo be cy ku je cu prami klama ri je cu cinba la .androklis. lo xance tai lo pendo je gerku .i lo balnoltru ku noi ke’a se spaji la’e di’u cu klami’e fi by fe la .androklis. ku noi ke’a jungau by fo lo mulno lisri .i ja’e ba bo le bapse’u cu se fraxu je se zifcru .i lo cinfo cu se tolri’ugau fo tu’a lo zdani be cy rictu’a

ni’o lo madni’i zo’u lo kamcikre cu tcita lo ruxse’i je nobli

fa’o